钦定古今图书集成/方舆汇编/职方典/第1125卷 > 《松风阁》黄庭坚
## 钦定古今图书集成/方舆汇编/职方典/第1125卷 > 《松风阁》黄庭坚

依山寻阁见平川。夜阑箕斗插屋椽，我来名之意适
然。老松魁梧数百年，斧斤所赦今参天。凤鸣娲皇五
十弦，洗耳不须菩萨泉。嘉二三子甚好贤，力贫置酒
醉此筵。夜雨鸣廊到晓悬，相看不归卧僧毡。泉松澡石复潺湲，山川光辉为我妍。野僧早饥不能𫗴，晓见
寒溪有炊烟。东坡道人巳沉渊，张侯何时到眼前。钓
台惊涛可昼眠，《怡亭》小篆蛟龙缠。安得此身脱拘系，
舟载诸友长周旋。